Gambar Pertama Lee Se Young Dalam Drama Fantasi Thriller ‘Kairos’
Drama terbaru MCB, Kairos telah mendedahkan gambar terbaru Lee Se Young. Kairos merupakan drama fantasi thriller yang berkisar tentang dua individu dari masa yang berbeza.  Kim Seo-Jin (Shin Sung-Rok) adalah seorang lelaki yang didorong hanya untuk mencapai kejayaan dalam hidupnya. Berkat usahanya, dia menjadi eksekutif termuda di disebuah syarikat. Hidupnya sempurna, dengan isteri yang cantik iaitu Kang Hyun-Chae (Nam Gyu-Ri) dan seorang anak perempuan. Kehidupannya yang indah berubah sekelip mata apabila anak perempuannya telah diculik. Demi mengubah masa lampau, iaitu ketika anaknya diculik, Kim Seo-Jin telah menghubungi Han Ae-Ri (Lee Se-Young), yang tinggal di masa lampau, kira-kira satu bulan yang lalu. Han Ae-Ri mempunyai hari-hari yang sibuk dengan pelajarannya dan bekerja sambilan demi mencari wang yang cukup untuk membayar kos pembedahan ibunya yang sakit. Pada suatu hari, ibunya tiba-tiba hilang. Han Ae-Ri menjadi putus asa, ketika Kim Seo-Jin, dari masa depan menghubunginya. Kairos turut dibintangi pelakon seperti Shin Sung Rok dan Ahn Bo Hyun. Drama terbaru ini akan disiarkan pada 26 Oktober jam 9.30 malam waktu tempatan. 